Shea Stadium

William A. Shea Municipal Stadium, normalt forkortet til Shea Stadium, var et baseball- og amerikansk fotballstadion i New York. Stadionet var hjemsted for New York Mets i Major League Baseball (1964-2008) og New York Jets (1964-1983). Stadionet lå i Flushing i bydelen Queens på Long Island. 

Stadionet sto ferdig 17. april 1964, og første kamp ble spilt samme dag, da hjemmelaget tapte for Pittsburgh Pirates 3-4. Mets var ingen lett samarbeidspartner for Jets, og vanskelige kontraktsforhold gjorde at Jets lette etter en ny hjemmebane. I 1983 flyttet de til Giants Stadium. I 2008 ble Shea Stadion revet.

Stadionet var nesten like kjent for konsertene som ble arrangert der. I 1965 satte The Beatles rekord for fleste betalende tilskuere på en konsert med 55 600 tilskuere, og lanserte dermed store stadier som konsertarena. Etter The Beatles har også  Grand Funk Railroad, Janis Joplin, Paul Simon, Creedence Clearwater Revival, Steppenwolf, Miles Davis, The Who, The Clash og Rolling Stones og The Police spilt på Shea Stadium.

Baseballstadioner i USA
Sport i New York
Byggverk i New York
Tidligere stadioner i National Football League
Byggverk fullført i 1964
Amerikansk fotballstadioner i USA
Stadioner brukt av New York Jets
Stadioner brukt av New York Giants
Tidligere byggverk i USA